कंवर ग्रेवाल ने सूफी संगीत को एक नयी दिशा दी है। भटिण्डा के मेहमा सवाई में जन्मे कंवर ग्रेवाल को बचपन से ही गायकी में गहरी रुचि रही है। पटियाला से संगीत की औपचारिक शिक्षा ग्रहण की और वर्ष 2013 में आंखन एलबम से दर्शकों के बीच अपनी एक अलग पहचान स्थापित की। पंजाबी फिल्म अरदास के फकीरा गीत ने रातों-रात आपको प्रसिद्धि के मुकाम पर पहुंचा दिया। कंवर ग्रेवाल के जोगी नाथ, रंगेय वी, तुम्बा ने वजदा, मस्त जोगी जैसे अनेक एलबम रिलीज हुए हैं।